recursal/SuperWikiNEXT-32B huggingface dataset:
**வில்சன் நோய்** (*Wilson disease*) செப்பு மிகையாகி உடலில் தேங்கும் ஒரு மரபணுப் பிறழ்ச்சியாகும். செப்பு உடலில் இருந்து கழிவகற்றப்பட பித்தம் இன்றியமையாதது ஆகும். பித்தத்தில் கலந்து செப்பு வெளியேறுவதற்கு செப்புடன் பிணைந்து அதனைக் காவி எடுத்துச் செல்லும் செருலோபிளாசுமின் எனும் புரதம் உடலில் தொகுக்கப்படுகின்றது. இப்புரதம் குறைவதால் செப்பின் கழிப்பகற்றம் குறைகின்றது. இதனால் மூளை, கல்லீரல், சிறுநீரகம், செவ்வணுக்கள் ஆகியனவற்றில் செப்பு தேங்குகின்றது. பொதுவாக இந்நோயால் கல்லீரல், மூளை தொடர்புடைய அறிகுறிகள் ஏற்படுகின்றன. வில்சன் நோய்ப் புரத (ATP7B) மரபணுவில் விகாரம் ஏற்படுவதால் ஏற்படும் இந்நோய் ஒரு பின்னடைவான தன்மூர்த்த மரபணுப் பிறழ்ச்சி வகையைச் சார்ந்தது. தாயும் தந்தையும் இந்நோயைக் கொண்டிருந்தால் மட்டுமே சேயிற்கு நோய் கடத்தப்படும்.

நோய் அறிகுறிகள் மற்றும் உணர்குறிகள்
-----------------------------------

### கல்லீரல் நோய்கள்

வில்சன் நோய் கல்லீரல் அழற்சி, கல்லீரல் இழைநார் வளர்ச்சி முதலிய நோய்களைத் தோற்றுவிக்கலாம். கல்லீரல் பாதிப்படைவது குருதியில் அல்புமின் மற்றும் குருதியுறை காரணிகள் அளவைக் குறைக்கும், பிலிரூபின் அளவைக் கூட்டும். கல்லீரல் நோய்களினால் களைப்பு, குருதியுறையாத் தன்மை, ஈரல் வாயினாள மிகையழுத்தம் போன்றன ஏற்படலாம்.

### நரம்பு உளவியல் அறிகுறிகள்

செப்பு மூளையில் படிவதனால் உளப்பிணி, நடுக்கம், பேச்சுக்குளறல், வலிப்பு போன்றன ஏற்படலாம்.

அறுதியிடல்
----------

கைசர்-பிளைச்சர் வளையம் எனப்படும் கருவிழிப்படலத்தின் விளிம்பைச் சுற்றித் தோன்றும் கபில நிற வளையம். கல்லீரல் தொழிற்பாட்டுச் சோதனைகளில் அசுபார்ட்டேட்டு மற்றும் அலனின் அமின்மாற்று நொதிகள் மற்றும் பிலிரூபின் அளவு உயர்ந்து காணப்படும். செருலோபிளாசுமின் அளவு குறைவாகக் காணப்படும்.

சிகிச்சை
--------

உணவில் கட்டுப்படுத்தப்பட்ட அளவில் செப்பு எடுக்கவேண்டும். செப்பு காணப்படும் உணவுப்பொருட்களான காளான்கள், உண்ணுபழ வித்துகள் (பழக்கொட்டை), சாக்கலேட், உலர்ந்த பழங்கள், கல்லீரல், ஓடுடை மீன்கள் போன்றனவற்றைத் தவிர்த்தல். 

பெனிசிலாமைன் எனும் மருந்து செப்புடன் இணைந்து அதனைச் சிறுநீருடன் வெளியேற்ற உதவுகின்றது. துத்தநாகம் குடலில் செப்பு அகத்துறிஞ்சப்படுவதைத் தடுக்கின்றது.

உசாத்துணைகள்
------------

1. 1 2 3 4 5 6  "Wilson Disease". *NIDDK*. July 2014. 2016-10-04 அன்று மூலம் பரணிடப்பட்டது. 2016-11-06 அன்று பார்க்கப்பட்டது.
2. ↑  Lynn, D. Joanne; Newton, Herbert B.; Rae-Grant, Alexander (2004) (in en). *The 5-minute Neurology Consult*. Lippincott Williams & Wilkins. பக். 442. பன்னாட்டுத் தரப்புத்தக எண்:9780683307238. .
3. ↑  Sahani, Dushyant V.; Samir, Anthony E. (2016) (in en). *Abdominal Imaging: Expert Radiology Series* (2 ). Elsevier Health Sciences. பக். 400. பன்னாட்டுத் தரப்புத்தக எண்:9780323431613. .
4. ↑  "Wilson's disease". *Lancet* **369** (9559): 397–408. 2007. doi:10.1016/S0140-6736(07)60196-2. பப்மெட்:17276780.
5. ↑  "Molecular pathogenesis of Wilson and Menkes disease: correlation of mutations with molecular defects and disease phenotypes". *J. Med. Genet.* **44** (11): 673–88. November 2007. doi:10.1136/jmg.2007.052746. பப்மெட்:17717039. பப்மெட் சென்ட்ரல்:2752173. .
6. ↑  Roberts, Eve A.; Schilsky, Michael L. (2003). "A practice guideline on Wilson disease" (PDF). *Hepatology* **37** (6): 1475–92. doi:10.1053/jhep.2003.50252. பப்மெட்:12774027. . 
[*தொடர்பிழந்த இணைப்பு*]
**வெர்புமோபில்** (**Verbmobil**) என்பது இடாய்ச்சுலாந்தின் நெடுங்காலத்திய மொழிசார் தொழில்நுட்ப (Language Technology) (குறிப்பாக இயந்திர மொழிபெயர்ப்பு) ஆய்வுத்திட்டம். இதன் குறிக்கோள் இடாய்ச்சு-ஆங்கிலம், இடாய்ச்சு-சப்பான் ஆகிய மொழிகளுக்கு இடையே இருபுறமாகவும் இயல்மொழி உரைகளை மொழிபெயர்ப்பதாகும் .

வெர்புமொபில் 1993 முதல் 2000 வரை இடாய்ச்சுலாந்தின் நடுவண் அரசின் ஆய்வு- தொழில்நுட்ப அமைச்சகத்தின் ஆய்வுநிதி உதவியால் வளர்த்தெடுக்கப்பட்டது. இடாய்ச்சுலாந்தின் நடுவணரசின் ஆய்வு மற்றும் தொழில்நுட்ப அமைச்சகம் (Bundesministerium für Forschung und Technologie) பரணிடப்பட்டது 2009-09-06 at the வந்தவழி இயந்திரம் ஏறத்தாழ மொத்தம் 116 மில்லியன் இடாய்ச்சுமார்க்கு (ஏறத்தாழ 60 மில்லியன் யூரோ) முதலீடு செய்தது, இது மட்டுமல்லாமல் தொழிலக உடனுறுப்புகளான டைம்லர் கிரைசலர் (DaimlerChrysler) சீமென்சு Siemens\_AG), பிலிப்ஃசு (Philips) போன்றவை கூடுதலாக 52 மில்லியன் இடாய்ச்சுமார்க்குகளும் (ஏறத்தாழ 26 மில்லியன் யூரோக்கள்) தந்து உதவின .

வெர்புமோபில்-2 செயற்திட்டத்தில், டியூபிங்கென் பல்கலைக்கழகம் (Tübingen University) அரைவழித் தானியிங்கியாய் செயற்படும் இடாய்ச்சு, ஆங்கிலம், சப்பான் மொழிகளுக்கிடையே இயல்பாய்ப் பேசும் மொழியை பேச்சிலிருந்தே மொழிபெயர்க்கும் திறன் கொண்டிருந்தது.
TüBa-D/S என்பதில் 38,000 சொற்றொடர்கள் அலல்து 360,000 சொற்கள். 
TüBa-E/S என்பதில் ஏறத்தாழ 30,000 சொற்றொடர்கள் அலல்து 310,000 சொற்கள். 
TüBa-J/S என்பதில் ஏறத்தாழ 18,000 சொற்றொடர்கள் அல்லது 160,000 சொற்கள்.

குறிப்புகள்
-----------

1. ↑  DFKI Verbmobil: Translation of Spontaneous Speech German Artificial Intelligence Research Institute - short Verbmobil description
2. ↑  TüBa-D/S பரணிடப்பட்டது 2011-07-19 at the வந்தவழி இயந்திரம் Tübingen Treebank of German / Spontaneous Speech
3. ↑  TüBa-E/S பரணிடப்பட்டது 2011-07-19 at the வந்தவழி இயந்திரம் Tübingen Treebank of English / Spontaneous Speech
4. ↑  TüBa-J/S பரணிடப்பட்டது 2011-07-19 at the வந்தவழி இயந்திரம் Tübingen Treebank of Japanese / Spontaneous Speech

வெளியிணைப்புகள்
---------------

* DFKI Verbmobil Overview German Artificial Intelligence Research Institute - Verbmobil overview (in English)
* DFKI Verbmobil Portal German Artificial Intelligence Research Institute - Verbmobil portal page (in German)
* வெர்புமோபில் பற்றிய உண்மைகளும் குறிப்புகளும்
**வரையறுக்கப்பட்ட கேரள மாநிலப் பானங்கள் கழகம்** (Kerala State Beverages Corporation Ltd-BEVCO) கேரள அரசிற்கு சொந்தமான பொதுவுடமைத் தொழில் நிறுவனமாகும். இது கேரள மாநிலத்தில் சில்லரையாகவும் மொத்தமாகவும் மது விற்பனை செய்யும் தனிப்பட்ட அதிகாரம் கொண்டுள்ளது. கேரள மாநிலம் முழுவதும் இந்திய தயாரிப்ப்பான வெளிநாட்டு மதுபானங்களின் சில்லரை விற்பனையையும் பீர் வாணிபத்தையும் கட்டுப்படுத்துகிறது.
கேரள மாநிலத்தில் அதிக இலாபந்தரும் பொது நிறுவனங்களில் இதுவும் ஒன்று. ஓணம், கிறித்துமஸ், ஆங்கிலப் புத்தாண்டு பண்டிகையின்போது விற்பனையின் அளவு மிகவும் அதிகமாக உள்ளது. சாலக்குடியில் பதிவான விற்பனையளவு மாநிலத்திலேயே முதலிடம் பெற்றுள்ளது சாலக்குடியின் மது விற்பனை நாளொன்றுக்கு சாராசரியாக 5-7 இலட்ச ரூபாயாக உள்ளது.

வரலாறு
------

நீதியக ஆணையத்தின் பரிந்துரையின் பெயரில் 1984-ல் அப்காரி சட்ட திருத்த வாயிலாக சாராயம் தயாரிப்பிற்கும் வினியோகத்திற்கும் ஒரு பொதுக்கழகம் ஏற்படுத்தப் பட்டது. இக்கழகம் குடிக்கும் சாராயத்தில் மற்றுள்ள பொருட்களைச் சேர்த்து, குப்பியில் அடைத்து, முத்திரையிட்டு விற்பனை மற்றும் வினியோகம் செய்கிறது. மேலும் இக்கழகத்திற்கு இந்தியத் தயாரிப்பு வெளிநாட்டு மதுபானங்களை விற்பதற்கான அதிகாரமும் தரப்பட்டுள்ளது.

மேற்கோள்கள்
-----------

1. ↑  A REVIEW OF PUBLIC ENTERPRISES IN KERALA 2004-2005, Bureau of Public Enterprises, Government of Kerala
2. ↑  "'Kerala sells alcohol worth Rs 34 crore in a day'". Deccan Chronicle. 2009-09-01. 2010-11-19 அன்று மூலம் பரணிடப்பட்டது. 2010-10-04 அன்று பார்க்கப்பட்டது.
3. ↑  "'Kerala tops in rum sales '". Business Standard. 2010-03-29. 2010-10-04 அன்று பார்க்கப்பட்டது.

வெளியிணைப்புகள்
---------------

* Official Website
நவீன தொல்லியல் மற்றும் வரலாற்று அடிப்படையில் அண்மைக் கிழக்கு  அண்மைக் கிழக்கு
**அண்மைக் கிழக்கு** (*Near East*) என்பது, பருமட்டாக மேற்காசியாவை உள்ளடக்கிய புவியியற் பகுதியைக் குறிக்கும் ஒரு சொல். அறிஞர் மட்டத்தில் இதற்குப் பல்வேறு வரைவிலக்கணங்கள் கூறப்பட்டாலும், ஓட்டோமான் பேரரசின் மிகக் கூடிய அளவை உள்ளடக்கிய பகுதியைக் குறிக்கவே தொடக்கத்தில் இது பயன்பட்டது. இது இப்போது பயன்பாட்டில் இல்லாமல் போய்விட்டது. இதற்குப் பதிலாக இப்போது மையக் கிழக்கு அல்லது மத்திய கிழக்கு என்னும் சொல் பயன்படுகிறது.

"நசனல் ஜியோகிரபிக் சொசைட்டி"யின் படி, அண்மைக் கிழக்கு, மையக் கிழக்கு ஆகிய இரு சொற்களும் ஒன்றையே குறிக்கின்றன. அத்துடன், இது அரேபியத் தீபகற்பம், சைப்பிரசு, எகிப்து, ஈராக், ஈரான், இசுரேல், ஜோர்தான், லெபனான், பாலத்தீன ஆட்சிப்பகுதிகள், சிரியா, துருக்கி ஆகிய நாடுகளை உள்ளடக்குவதாகப் பொதுவாக ஏற்றுக்கொள்ளப்பட்டுள்ளது. ஐக்கிய நாடுகளின் உணவு மற்றும் வேளாண்மை அமைப்பு ஏறத்தாழ மேற்கூறியது போன்ற வரைவிலக்கணத்தையே தந்தாலும், ஆப்கானிசுத்தானை இதற்குள் சேர்த்துக்கொண்டு, மேற்காப்பிரிக்கப் பகுதிகளையும், பாலத்தீன ஆட்சிப்பகுதிகளையும் சேர்க்கவில்லை.

இதனையும் காண்க
--------------

* பண்டைய அண்மை கிழக்கு

மேற்கோள்கள்
-----------

1. ↑  "Middle East, Near East". *Style Guide*. National Geographic Society.
2. ↑  "The Near East". *Food and Agriculture Organization*. United Nations.
**இரண்டாம் சர்வசேனன்** ( *Sarvasena* II ) (ஆட்சி சுமார் 415 – 455 பொ.ச.  ) வாகாடக வம்சத்தின் வத்சகுல்மா கிளையின் ஆட்சியாளராவார். இவர் இரண்டாம் பிரவரசேனனின் மகனும் வாரிசும் ஆவார்.

பின்னணி
-------

இவர் தனது எட்டு வயதிலேயே அரியணை ஏறினார். அஜந்தா கல்வெட்டின் பாதுகாக்கப்பட்ட பகுதி இளம் மகனும் வத்சகுல்மாவின் இரண்டாம் பிரவரசேனனின் வாரிசுமான பெயரை வழங்காததால், இவரது அடையாளம் வாகாடர்களின் ஆரம்பகால வரலாற்றாசிரியர்களுக்குத் தெரியவில்லை. இருப்பினும், இரண்டாம் சர்வசேனன் இரண்டாம் பிரவரசேனனின் வாரிசு என்பதும், அஜந்தா பரம்பரையின் பெயரிடப்படாத அரசனுடன் அடையாளம் காணப்பட வேண்டும் என்பதும் இப்போது தெளிவாகிறது.

வரலாறு
------

இவரது தந்தையைப் போலவே, சர்வசேனனும் தனது முன்னோர்களால் பயன்படுத்தப்பட்ட *தர்ம-மகாராஜா* என்ற பட்டத்திற்குப் பதிலாக *மகாராஜா* என்ற பட்டத்தைப் பயன்படுத்தினார். சர்வசேனனும் தனக்கான கல்வெட்டுகள் எதையும் வெளியிட்டதாகத் தெரியவில்லை. இந்தக் காரணங்களுக்காக, நந்திவர்தன மற்றும் பிரவரபுரத்தில் இருந்து ஆண்ட முக்கிய வாகாடகா கிளையின் கீழ் சர்வசேனன் இருக்கலாம் என்று வரலாற்றாளர் ஹான்ஸ் பேக்கர் நம்புகிறார்.  மறுபுறம், அஜய் மித்ரா சாஸ்திரி, சர்வசேனனை தெற்கே இருந்த கதம்ப இராச்சியத்தின் மீது கணிசமான செல்வாக்கைக் கொண்டிருந்த ஒரு சக்திவாய்ந்த ஆட்சியாளராகக் கருதுகிறார். 

சர்வசேனன் ஒரு நீண்ட ஆட்சியைக் கொண்டிருந்திருக்கலாம். மேலும், அது பெரும்பாலும் அமைதியானதாகத் தெரிகிறது. பிற்கால வாகாடகப் பதிவுகளில் இவர் ஒரு நல்ல ஆட்சியாளராக விவரிக்கப்படுகிறார். மேலும் இவரது முக்கிய அக்கறை தனது அண்டை நாடுகளுடன் போரிடுவதை விட தனது குடிமக்களின் நலனில் இருந்ததாக தெரிகிறது.  சர்வசேனனுக்குப் பிறகு இவரது மகன் தேவசேனன் பொ.ச. 450 களின் முதல் பாதியில் பதவியேற்றார்.

சான்றுகள்
---------

1. 1 2  A.S. Altekar (2007). Majumdar, R.C.; Altekar, A.S.. eds. *The Vakataka-Gupta Age*. Motilal Banarsi Dass. பக். 111. பன்னாட்டுத் தரப்புத்தக எண்:9788120800434.
2. ↑  Shastri, Ajay Mitra (1997). *Vakatakas: Sources and History*. Aryan Books International. பக். 229. பன்னாட்டுத் தரப்புத்தக எண்:9788173051234.
3. ↑  Bakker, Hans (1997). *The Vakatakas: An Essay in Hindu Iconology*. Egbert Forsten. பன்னாட்டுத் தரப்புத்தக எண்:9069801000.
4. ↑  Bakker (1997), p. 31, footnote 100
**அதம்பை சோமநாத சுவாமி வகையறா கோயில்** தமிழ்நாட்டில் தஞ்சாவூர் மாவட்டம், அதம்பை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சோமநாத சுவாமி, பெரியநாயகி சன்னதிகளும், விநாயகர், சுப்பிரமணியர், சண்டிகேஸ்வரர், இடும்பர் உபசன்னதிகளும் உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. சித்திரை மாதம் சித்திரை திருவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
மனிதரின் தசைத் தொகுதி
**மனிதரின் தசைத் தொகுதி** (*human musculoskeletal system* அல்லது *human locomotor system*) என்பது ஒரு தனி மனித உடலில் காணப்படும் அனைத்துத் தசைகளினதும், வன்கூடுகளினதும் கூட்டான அமைப்பாகும். மனித உடலில் ஏறத்தாழ 650 வன்கூட்டுத் தசைகள் உள்ளன எனக் கருதப்படுகிறது. ஆயினும், மிகச் சரியான எண்ணிக்கையைக் கூறுவது கடினமான இலக்காகும். பொதுவாகத் தசைகளின் தொழிற்பாடு யாதெனில், உடல் அசைவுக்கு ஏற்ப உடந்தையாக செயற்படுதல் ஆகும். இந்தத் தொழிலுக்கு எலும்புகளும், மூட்டுகளும், தசைநாண்களும், உடல் அசைவுக்குத் தேவையான ஏனைய அமைப்புக்களும் ஒருங்கிணைந்து இயங்க வேண்டும். தசையின் 75 பங்கு நீரால் ஆனது; 25 பங்கு பிசிதம் ஆகும். தசைச்சுருக்கத்தில் பங்கு கொண்டிருக்கும் முக்கிய பிசிதம் 'ஆக்டோமையோசின்' என்ற சிக்கலான பிசிதமாகும்.

எலும்பு தசை
-----------

எலும்பு தசைகளில் முக்கியமானது பந்தகங்கள் எனப்படும். இவை உடல் எலும்புகளை இணைத்து,எலும்புகள் சீராக இருக்கவும், அதற்குரிய நார் தசைகளும் பயன்படுகின்றன. இவை மிக மெல்லிய நார் இழைகள் போன்றும், ஒளி ஊடுருவக்கூடியதாகவும், நுண்ணோக்கியில் காணும் போது, வெண்மையாகவும், சற்று கருமையாகவும் காணப்படுகின்றன. குறுக்க நார் தசைகள் சற்று மேடாகவும் காணப்படுகின்றன. எடுத்துக்காட்டாக, கெண்டைக்கால் தசைகளைக் கூறலாம்.

இயக்கு தசை
----------

இவைகளில் முழுக்க முழுக்க தசைநாண்களால் ஆனவை. அதன் உடற்செயலுக்கு ஒப்ப வடிவம் பெற்றுள்ளன. நாக்கில் அமைந்துள்ள தசைகளுக்கு ஒப்ப அதன் வடிவம் நீள்வடிவம் உடையன. மலவாயில் அமைந்து இருக்கும் தசைகள் வளைய வடிவத்திலும்,சுருங்கி விரியும்திறன் கொண்டவையாகவும் அமைந்துள்ளன. ஆண் இனப்பெருக்க உறுப்பின் தசைகளில், உடலின் இரத்தம் சேர்வதற்கு ஒப்ப, பை போன்ற அமைப்புகளும், பெண் இனப்பெருக்க உறுப்பின் தசைகள் முற்றிலும் வேறுபட்டும், பிரசவ காலத்தில் சுரக்கும் நொதியின் காரணாமா அதிகம் விரிந்து சுருங்கும் தன்மையைக் கொண்டதாக இருக்கிறது.

எதிர்திசை தசைகள்
----------------

முழங்கை, முழங்கால் போன்றவற்றில் ஒரே திசையில் செயல்படக் கூடியவைகளாக இருக்கின்றன. இவை இருதலைத் தசை, முத்தலைத் தசை என வகைப்படுத்தப்படுகின்றன. இத்தகு தசைகள் நுனியில் இணைப்புகளைக் கொண்டிருக்கும். இந்த 'சினர்சிட்டு' தசைகள் சுருக்கத்தால் இயங்குகின்றன. முழங்கையை மடக்குவதில், 'பிராசியாலிசு' என்ற வேறு இரண்டு மடக்குத்தசையினால் இருதலைத்தசை சுருங்குகின்றன. மறுதலை செய்கையானது, முத்தலைத்தசையால் நடக்கும் சிக்கலற்ற செயலாகும். சில நேரங்களில் ஒருவழிப்படுத்திய தசைச்செயல்கள் அசையும் பகுதியிலிருந்து சிறிது தூரத்தில் இருக்கின்றன. எடுத்துக்காட்டாக,விரல்களை மடக்கும் பொழுது, தோளும், புயம் முழுவதும் நிலையாக வைக்கப்பெற்று முத்தலைத்தசையும், இருதலைத்தசையும் நிலைநிறுத்தும் தசைகளாக செயற்படுகின்றன.

பாசியா
------

நார் போன்ற இழையத்தின் 'பாசியா' எனப்படும் அகன்ற சவ்வின் துணையால் இயங்கும்போது, தசைகள் தத்தம் இடங்களில் நிலைநிறுத்தப்படுகின்றன. 'பாசியா' என்பது மனித உடல் சட்டகத்திற்கும், உள்ளுறுப்புகளுக்கும் ஆதாரமாக இருக்கும் இழையமாகும். இதனால் அசைவும் கட்டுப்படுத்தப்படுகின்றன; சாயல்களும் நிலைநிறுத்தப்பெறுகின்றன.

மேற்கோள்கள்
-----------

1. ↑  Poole, RM, தொகுப்பாசிரியர் (1986). *The Incredible Machine*. Washington, DC: National Geographic Society. பக். 307–311. பன்னாட்டுத் தரப்புத்தக எண்:0-87044-621-5.
**இழூல்சு பியான்கி**  (*Jules Bianchi*, 3 ஆகத்து 1989 – 17 யூலை 2015) மரூசியா பார்முலா 1 அணிக்காக பார்முலா 1 போட்டிகளில் பங்கேற்ற பிரெஞ்சு தானுந்துப் பந்தய ஓட்டுநர் ஆவார்.

முன்னதாக பியான்கி பார்முலா ரெனோ 3.5, கிராண் பிரீ2 தொடர், பார்முலா 3 ஆகிய போட்டிகளில் பங்கேற்றுள்ளார். 2011 ஆம் ஆண்டில் பார்முலா 1 இல் சோதனையோட்டியாக பெர்ராரி அணியில் இணைந்தார். பின்னர் அதேபோன்ற நிலையில் போர்ஸ் இந்தியா அணியில் அடுத்தாண்டு பங்கேற்றார். 2013இல் ஆத்திரேலியாவில் நடந்த பந்தயத்தில் மரூசியா அணிக்காக அறிமுகமான பியான்கி, தனது முதல் போட்டியில் 15ஆவது இடத்தில் வந்தார். அவ்வாண்டுத் தொடரின் இறுதியில் 19ஆவது இடத்தை எட்டினார். ஆனால் புள்ளிகள் எதுவும் எடுக்கவில்லை. மலேசியாவில் 13ஆவது இடத்தை எட்டியதே அவரது அந்தாண்டின் சிறந்த சாதனையாக இருந்தது. அக்டோபர் 2013இல், அடுத்துவரும் பருவப் பந்தயத்திலும் அதே அணிக்காக ஓட்டுவார் என அந்த அணியினரால் உறுதி செய்யப்பட்டார். 2014 தொடரில், மொனாக்கோவில் தனது முதல் புள்ளிகளைப் பெற்றார்.

விபத்தும் மரணமும்
-----------------

அக்டோபர் 5, 2014 அன்று நடந்த சப்பானிய கிராண் பிரீ போட்டியில் ஈரத்தடத்தில் தனது வண்டிக் கட்டுப்பாட்டை இழந்து மீட்பு வண்டி மீது மோதினார்; இந்த விபத்தில் அவரது மூளைக்குப் பலத்த அடிபட்டது. சப்பானிலுள்ள மருத்துவமனைக்கு முதலில் எடுத்துச் செல்லப்பட்ட பியான்கி, காயங்களுக்கு சிகிச்சை அளிப்பதற்காக வேதிப்பொருட்கள் மூலம் ஆழ்மயக்கத்திற்கு தூண்டப்பட்டார். பின்னர் அவரது சொந்த நாடான பிரான்சிலுள்ள மருத்துவமனைக்கு மாற்றப்பட்டார். அங்கு யூலை 17, 2015 அன்று ஆழ்மயக்க நிலையிலேயே மரணமடைந்தார். 1994ஆம் ஆண்டில் சான் மரீனோ போட்டியில் விபத்தின் மூலம் இறந்த அயர்ட்டன் சென்னாவின் மரணத்திற்குப் பின்னர் இவ்வாறு கிராண் பிரீ போட்டியில் விபத்தில் இறக்கும் முதல் ஓட்டுநராக பியான்கி உள்ளார்.

மேற்சான்றுகள்
-------------

1. ↑  Straw, Edd; Noble, Jonathan (25 May 2014). "Jules Bianchi says Marussia's first F1 points not luck". *Autosport* (Haymarket Publications).. பார்த்த நாள்: 26 May 2014.
2. ↑  "Bianchi undergoes surgery after Suzuka crash". Formula 1. 5 October 2014. 5 October 2014 அன்று பார்க்கப்பட்டது.
3. ↑  "Bianchi suffered brain injury in crash". F1 Fanatic. 7 October 2014.
4. ↑  DiZinno, Tony (17 July 2015). "Jules Bianchi dies at age 25, his family confirms". NBC Sports. 2015-07-18 அன்று பார்க்கப்பட்டது.
5. ↑  "F1 driver Bianchi dies 9 months after Suzuka crash". *Reuters* (CNN Phillipines). 18 July 2015.. பார்த்த நாள்: 18 July 2015. 
[*தொடர்பிழந்த இணைப்பு*]

வெளி இணைப்புகள்
---------------

விக்கிமீடியா பொதுவகத்தில்,  
 ***இழூல்சு பியான்கி***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் இழூல்சு பியான்கி
**பிள்ளையார்பாளையம் மகா ஆனந்த ருத்ரேஸ்வரர் கோயில்** தமிழ்நாட்டில் காஞ்சிபுரம் மாவட்டம், பிள்ளையார்பாளையம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டிற்கு முற்பட்டது.[]

கோயில் அமைப்பு
--------------

இக்கோயிலில் மகா ஆனந்த ருத்ரேஸ்வரர் சன்னதியும், விநாயகர், தட்சிணாமூர்த்தி, ஆனந்த விநாயகர், மகா விஷ்ணு, சுப்பிரமணியர், பிரம்மா, தூர்க்கை, சண்டிகேஸ்வரர், பைரவர், சனிபகவான், சூரியன் சன்னதி உள்ளிட்ட உபசன்னதிகளும் உள்ளன. இக்கோவில் மூன்று நிலைகள் கொண்ட ராஜகோபுரம் அமைந்துள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. சனிபெயர்ச்சி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கிரிகல்பொத்த** (*Kirigalpotha*) என்பது இலங்கையின் மத்திய மாகாணத்தில் நுவரேலியா நகருக்கு அண்மையில் அமைந்துள்ளது. இது இலங்கையின் இரண்டாவது உயரமான மலை. இதன் உயரம் கடல் மட்டத்தில் இருந்து 2,388 மீ (7,835 அடி) ஆகும்.

  

இது ஓட்டன் சமவெளி தேசிய பூங்காவில் இருந்து சுமார் 7 கிமீ தொலைவில் அமைத்துள்ளது. இதன் அடிவாரத்தை அடைவதற்கு சமவெளி, அடர்ந்த காடுகள் மற்றும் சதுப்புநிலங்களுக்கூடாக செல்ல வேண்டும். இந்த மலையை ஏறுவதற்கு ஓட்டன் சமவெளி தேசிய பூங்காவில் அனுமதி பெறுவது அவசியமாகும். தை, மாசி மற்றும் ஆடி, ஆணி மத காலங்களில் ஏறுவதும், மழை காலங்களில் ஏறுவதை தவிர்த்தலும் பரிந்துரைக்கப்படுகிறது.

கிரிகல்பொத்த மலை உச்சியை அடைதல்
-------------------------------

ஓட்டன் சமவெளி அருங்க்காட்சியகத்திற்கு அருகே ஆரம்பமாகும் சிறிய அடிப் பாதையை பின்தொடர்ந்து இந்த மலை ஏறும் பயணம் ஆரம்பமாகிறது .முதல் 2 கிமீ வரை சமவெளியையும் அதன் பிறகு இறந்த மரம் (Dead Tree) என்று சொல்லப்படும் இலையுதிர்ந்த மரங்களும் வருகின்றன. 2 முதல் 4 கிமீ வரை செல்லும் பொது பெலிஹுல்-ஓயா (Belihul-Oya) ஆற்றை கடக்க வேண்டும். இந்த ஆற்றைக் கடந்த பிறகு அடர்ந்த பற்றை காடுகள் மற்றும் மூங்கில் காடுகளுடன் பயணத்தை தொடர வேண்டும். அதன் பிறகு சதுப்பு நிலங்கள் மற்றும் சிறிய நீரோடைகள் நிறைந்த காடுகள் மூலம் மலையின் அடிவாரத்தை அடையமுடியும். அங்கிருந்து பற்றை காடுகள் உடன் கூடிய சற்று கடினமான மேடுகளின் ஊடக மலையின் உச்சியை அடையலாம்.

ஆதாரங்கள்
---------

1. ↑  "Mount Kirigalpotta". 2010-04-19 அன்று பார்க்கப்பட்டது.
2. ↑  "இலங்கை மலைகள்". 2007-06-01 அன்று மூலம் பரணிடப்பட்டது. 2007-04-30 அன்று பார்க்கப்பட்டது.
**கிரிஜா சுரேந்திரன்** (*Girija Surendran*) (பிறப்பு 15 மே 1952) ஓர் இந்திய அரசியல்வாதியும், கேரள சட்டமன்றத்தின் முன்னாள் உறுப்பினருமாவார். அகில இந்திய ஜனநாயக மகளிர் சங்கத்தின் மத்திய குழு உறுப்பினராகவும், இந்தியப் பொதுவுடமைக் கட்சியின் பாலக்காடு மாவட்டக் குழுவின் கேரள மாநிலக் குழு உறுப்பினராகவும் உள்ளார்.

தனிப்பட்ட வாழ்க்கை
------------------

கிரிஜா, 15 மே 1952 அன்று கே. கிருஷ்ணன்-சி. ஆர். சாவித்ரி ஆகியோருக்கு பிறந்தார். கல்லூரியில் பட்டம் பெற்றார். எஸ். சுரேந்திரன் என்பவரை மணந்த இவர் மகள்கள்களுடன், கேரள மாநிலத்தில் பாலக்காடு நகரில் வசித்தார்.

அரசியல் வாழ்க்கை
----------------

1987 லில் நடந்த கேரள சட்டமன்றத் தேர்தலில், பாலக்காடு தொகுதியிலிருந்து கட்சியின் வேட்பாளராக போட்டியிட கிரிஜா சுரேந்திரனை இந்திய கம்யூனிஸ்ட் கட்சி (மார்க்சிஸ்ட்) பரிந்துரைத்தது. இவர் சுயேட்ச்சை வேட்பாளர் சி. எம். சுந்தரம் என்பவரால் தோற்கடிக்கப்பட்டார். அவருக்கு ஆதரவாக பதிவான 44.35% வாக்குகளுக்கு எதிராக கிரிஜா 37.41% வாக்குகளைப் பெற்றார். அடுத்தடுத்த, 1991லில் நடந்த கேரள சட்டமன்றத் தேர்தலில் இவர் வேட்புமனுக்கான பரிந்துரையைப் பெறவில்லை. இருப்பினும், பின்னர் 1996ரில் நடந்த கேரள சட்டமன்றத் தேர்தலில், இவர் கட்சியால் இரண்டாவது முறையாகவும், பாலக்காடு மாவட்டத்தில் உள்ள ஸ்ரீகிருஷ்ணபுரம் தொகுதியிலிருந்தும் இந்த முறை மீண்டும் பரிந்துரைக்கப்பட்டார்.

இவர் இந்திய தேசிய காங்கிரஸ் கட்சி சார்பில் இரண்டு முறை பதவியில் இருந்த பி.பாலனுக்கு எதிராக, 48.78% வாக்குகளைப் பெற்று வெற்றி பெற்றார். பாலனுக்கு ஆதரவாக 45.23% வாக்குகள் கிடைத்தது. 2001 கேரள சட்டமன்றத் தேர்தலில், இவர் இந்திய தேசிய காங்கிரஸின் முன்னாள் நாடாளுமன்ற உறுப்பினரான, வி. எஸ். விஜயராகவனுக்கு எதிராக மீண்டும் பரிந்துரைக்கப்பட்டார். விஜயராகவனுக்கு ஆதரவாக பதிவான 47.25% வாக்குகளுக்கு எதிராக, தனக்கு ஆதரவாக பதிவான வாக்குகளில் 47.26% வாக்குகளைப் பெற்று, 21 வாக்குகள் வித்தியாசத்தில் இரண்டாவது முறையாக வெற்றி பெற்ற வேட்பாளரானார். 2018 ஆம் ஆண்டில், கேரளாவில் உள்ள இந்திய கம்யூனிஸ்ட் கட்சியின் (மார்க்சிஸ்ட்) மாநிலக் குழுவிற்கு தேர்ந்தெடுக்கப்பட்டார்.

மேற்கோள்கள்
-----------

1. 1 2 3  "Members - Kerala Legislature - Girija Surendran". *Niyamasabha*.
2. 1 2  "Kodiyeri re-elected CPI(M) State secretary" (in en-IN). *தி இந்து*. 2018-02-26. .
3. ↑  "Kerala 1987". *இந்தியத் தேர்தல் ஆணையம்*.
4. ↑  "Kerala 1991". *இந்தியத் தேர்தல் ஆணையம்*.
5. 1 2  "Kerala 1996". *இந்தியத் தேர்தல் ஆணையம்*.
6. ↑  "Members - Kerala Legislature - P. Balan". *Niyamasabha*.
7. 1 2  "10th Lok Sabha - Members Bioprofile - Vijayaraghavan, Shri V.S." *மக்களவை (இந்தியா)*.
8. ↑  "Kerala 2001". *இந்தியத் தேர்தல் ஆணையம்*.
9. ↑  "Kerala 2001". *இந்தியத் தேர்தல் ஆணையம்*.
**கிரிகோரி ஆலிவர் ஹைன்ஸ்** (Gregory Oliver Hines பிப்ரவரி 14, 1946 - ஆகஸ்ட் 9, 2003) ஓர் அமெரிக்க நடனக் கலைஞர், நடிகர், பாடகர் மற்றும் நடன இயக்குனர் ஆவார்.

ஆரம்பகால வாழ்க்கை
-----------------

ஹைன்ஸ் நியூயார்க் நகரில் பிப்ரவரி 14, 1946 இல் பிறந்தார். இவரது தாய் அல்மா அயோலா (லாலெஸ்) மற்றும் இவரது தந்தை மாரிஸ் ராபர்ட் ஹைன்ஸ் ஒரு நடனக் கலைஞர், இசைக்கலைஞர் மற்றும் நடிகர் ஆவார்.  இவர் ஹார்லெமின் சுகர் ஹில் பகுதியில் வளர்ந்தார். ஹைன்ஸ் இரண்டு வயது முதல் ஆடத் துவங்கினார். மேலும் ஐந்து வயதில் அரை தொழில்முறை அல்லாத நடனங்களை ஆடத் தொடங்கினார். அதன் பிறகு, அவரும் அவருடைய மூத்த சகோதரர் மாரிசுடன் இணைந்து நடனமாடினர். 

கிரிகோரி மற்றும் மாரிஸ் ஆகியோர் ஹோவர்ட் சிம்ஸ் மற்றும் தி நிக்கோலஸ் பிரதர்ஸ் போன்ற மூத்த *டேப்* நடனக் கலைஞர்களுடன் இனைந்து கல்வி பயின்றனர். இரண்டு சகோதரர்களும் *தி ஹைன்ஸ் கிட்ஸ்* என்று அழைக்கப்பட்டனர். இவர்கள் இரவு விடுதிகளிலும் நடன நிகழ்ச்சிகளில் பங்கேற்றனர்.பின்னர் *தி ஹைன்ஸ் பிரதர்ஸ்* என்று அழைக்கப்பட்டனர். அவர்களது தந்தை இந்தக் குழுவில் சேர்ந்தபோது 1963 ஆம் ஆண்டில் இந்தக் குழுவின் பெயரானது *ஹைன்ஸ், ஹைன்ஸ் அண்ட் டேட்* என்று மாற்றப்பட்டது.

தொழில்
------

**விருதுகள்**

தனிப்பட்ட வாழ்க்கை
------------------

பாட்ரிசியா பனெல்லா மற்றும் பமீலா கோஸ்ல அகியோருடன் இவர் திருமணம்செய்து கொண்டார். இந்த இரு திருமணமும் விவாகரத்தானது. இவருக்கு சாக் என்ற மகனும், டேரியா என்ற மகளும், ஜெசிகா கோஸ்லோ என்ற மாற்றாந் தாய் மகளும், ஒரு பேரனும் இருந்தனர்.

இறப்பு
------

லாஸ் ஏஞ்சல்ஸில் உள்ள அவரது வீட்டிலிருந்து மருத்துவமனைக்கு செல்லும் வழியில் ஆகஸ்ட் 9, 2003 ஆம் ஆண்டில் ஹைன்ஸ் கல்லீரல் புற்றுநோயால் இறந்தார். ஒரு வருடத்திற்கு முன்னர் அவருக்கு இந்த நோய் இருப்பது கண்டறியப்பட்டது. ஆனால் அவரது நெருங்கிய நண்பர்களுக்கு மட்டுமே தகவல் கொடுத்தார். அவர் இறக்கும் போது, *லிட்டில் பில்* என்ற தொலைக்காட்சி நிகழ்ச்சியின் தயாரிப்பு பணிகள் முடிவடைந்தது.மேலும் அவர் நெக்ரிதா ஜெய்தேவுடன் நிச்சயதார்த்தம் செய்து கொண்டார்.  ஒன்ராறியோவின் ஓக்வில்லில் உள்ள செயிண்ட் வோலோடிமரின் உக்ரேனிய கத்தோலிக்க கல்லறையில் ஹைன்சின் உடல் அடக்கம் செய்யப்பட்டது.

விருதுகள் மற்றும் பரிந்துரைகள்
------------------------------

*1*979 ஆம் ஆண்டில் யூபி! திரைப்படத்தில் நடித்ததற்காக *தியேட்டர்வேர்ல்டு விருது .* 1988 ஆம் அண்டில் *ரன்னிங் ஸ்கேர்டு திரைப்படத்தில் நடித்ததற்காக* சிறந்த முன்னணி நடிகருக்கான *இமேஜ் விருது .*1992 ஆம் அண்டில் *ஜெல்லீஸ் லாஸ்ட் ஜேம் திரைப்படத்தில் நடித்ததற்காக* சிறந்த நடிகருக்கான டோனி விருது மற்றும் *டிராமா டெஸ்க் விருது. 1998 ஆம் ஆண்டில் வாழ்நாள் சாதனையாளருக்கான விருது. 2003 ஆம் ஆண்டில் லிட்டில் பில்* எனும் தொலைக்காட்சி நிகழ்ச்சியில் நடித்ததற்காக எம்மி விருது

சான்றுகள்
---------

1. ↑  "Gregory Hines Biography (1946-)". *www.filmreference.com*.
2. ↑  Dunning, Jennifer (August 11, 2003). "Gregory Hines, Versatile Dancer and actor, Dies at the age of 57". *The New York Times*. .
3. ↑  "Gregory Hines buried in Oakville City, Ontario". .
**இந்தியாவின் புலி காப்பகங்கள்**
================================

**இந்தியாவின் புலி காப்பகங்கள் (Tiger reserves of India)**
----------------------------------------------------------

  

  

'''இந்தியா'''வில் புலித்திட்டப்பணியின்(Project Tiger) ஆளுகைக்கு உட்பட்ட 50 புலி காப்பகங்கள் உள்ளன. இதை தேசிய புலிகள் பாதுகாப்பு ஆணையம்() நிருவகிக்கிறது. உலகில் 70 சதவீத புலிகள் இந்தியாவில் உள்ளன. 2006ல் 1411 புலிகள் இருந்தன, இது 2011ல் 1706 புலிகளாகவும் மற்றும் 2014ல் 2226 புலிகளாகவும் அதிகரித்தது. உலக வனவுயிரி நிதியம் மற்றும் உலகளாவிய புலிகள் மன்றம் எடுத்துச் சொல்கிறபடி 2016ல், மொத்த காட்டுப் புலிகளின் எண்ணிக்கை 3841 ஆக இருந்தது.

  

**படத்தொகுப்பு**
----------------

* A tiger at Ranthambore Tiger Reserve, RajasthanA tiger at Ranthambore Tiger Reserve, Rajasthan
* A tiger in Bandhavgarh Tiger Reserve, Madhya PradeshA tiger in Bandhavgarh Tiger Reserve, Madhya Pradesh
* Tigress with her two cubs in Kanha Tiger Reserve, Madhya PradeshTigress with her two cubs in Kanha Tiger Reserve, Madhya Pradesh
* Tigress walking on the gypsy track in Bijrani zone in Jim Corbett Tiger Reserve, உத்தராகண்டம்Tigress walking on the gypsy track in Bijrani zone in Jim Corbett Tiger Reserve, உத்தராகண்டம்
* A tiger in a unique habitat in mangroves at Sundarbans Tiger Reserve, West BengalA tiger in a unique habitat in mangroves at Sundarbans Tiger Reserve, West Bengal
* A tiger at Tadoba Andhari Tiger Reserve, MaharashtraA tiger at Tadoba Andhari Tiger Reserve, Maharashtra
* Tiger brothers in wild at peace.Tiger brothers in wild at peace.

**மேற்கோள்கள்**
---------------

1. ↑  "India's tiger population sees 30% increase". BBC. 20 January 2015. .

விக்கிமீடியா பொதுவகத்தில்,  
 ***Tiger reserves of India***   
என்பதின் ஊடகங்கள் உள்ளன. 

வார்ப்புரு:Tiger Reserves Of India
*பாரா*-தொலுயீன் சல்போனைல் ஐதரசைடு
**ஐதரசைடுகள்** (*Hydrazides*) என்பவை கரிம வேதியியலில் ஒரு வகையான கரிமச் சேர்மங்களாகும். பொதுவான ஒரு வேதி வினைக்குழுவை இவை பகிர்ந்துகொள்கின்றன. இப்பகிர்வில் ஒரு நைட்ரசன் நைட்ரசன் சகபிணைப்புடன் நான்கு பதிலிகளைக் கொண்டிருக்கும். இவற்றில் E(=O)-NR-NR2றைந்தபட்சம் ஒரு அசைல் குழு இருக்கவேண்டும். ஐதரசைடுகளுக்கான பொதுக் கட்டமைப்பு வாய்ப்பாடு E(=O)-NR-NR2 ஆகும். இங்குள்ள R'கள் பொதுவாக ஐதரசனாகத்தான் இருக்கும். ஆக்சிசனுடன் இணைக்கப்பட்டுள்ள அணுவைப் பொறுத்து ஐதரசைடுகளை மேலும் வகைப்படுத்த முடியும்  The related hydrazines do not carry an acyl group.. கார்போ ஐதரசைடுகள் (R-C(=O)-NH-NH2), சல்போ **ஐதரசைடுகள்** (*R-S(=O)2-NH-NH2*) மற்றும் பாசுபோனிக் டை ஐதரசைடுகள் (R-P(=O)(-NH-NH2)2 என்பவை பிற வகைகளாகும். தொடர்புடைய ஐதரசீன் சேர்மங்கள் அசைல் குழுக்களைப் பெற்றிருப்பதில்லை. பாரா-தொலுயீன்சல்போனைல் ஐதரசைடு போன்ற சல்போனைல் ஐதரசைடுகள் இவ்வகைச் சேர்மங்களில் மிகவும் முக்கியமான சேர்மங்களாகும். கரிம வேதியியலில் இவை சாப்பிரோ வினை  மற்றும் எசுசென்மோசர்-தானாபி துண்டாக்கும் வினை போன்ற வினைகளில் இச்சேர்ம்ம் ஒரு பயனுள்ள வினையாக்கியாகப் பயன்படுகிறது. டோசில் குளோரைடை ஐதரசீனுடன் சேர்த்து வினைபுரியச் செய்து இவ்வினையாக்கியை தயாரிக்க முடியும் .

மேற்கோள்கள் =
=============

1. 1 2 3  தனி மற்றும் பயன்பாட்டு வேதியியல் அனைத்துலக ஒன்றியம். "Hydrazides". *Compendium of Chemical Terminology* Internet edition.
2. ↑  தனி மற்றும் பயன்பாட்டு வேதியியல் அனைத்துலக ஒன்றியம். "Hydrazines". *Compendium of Chemical Terminology* Internet edition.
3. ↑  Robert H. Shapiro (1976). "Alkenes from Tosylhydrazones". *Org. React.* **23** (3): 405-507. doi:10.1002/0471264180.or023.03.
4. ↑  Schreiber, J.; Felix, D.; Albert Eschenmoser; Winter, M.; Gautschi, F.; Schulte-Elte, K. H.; Sundt, E.; Günther Ohloff *et al*. (1967). "Die Synthese von Acetylen-carbonyl-Verbindungen durch Fragmentierung von α-β-Epoxy-ketonen mit *p*-Toluolsulfonylhydrazin. Vorläufige Mitteilung" (in German). *Helv. Chim. Acta* **50** (7): 2101–2108. doi:10.1002/hlca.19670500747.
5. ↑  Masato Tanabe; Crowe, David F.; Dehn, Robert L. (1967). "A novel fragmentation reaction of α,β-epoxyketones the synthesis of acetylenic ketones". *Tetrahedron Lett.* **8** (40): 3943–3946. doi:10.1016/S0040-4039(01)89757-4.
6. ↑  Friedman, Lester; Litle, Robert L.; Reichle, Walter R. (1960). "*p*-Toluenesulfonylhydrazide". *Organic Syntheses* **40**: 93. . ; *Collective Volume*, **5**, p. 1055
**இரண்டாம் சந்திர-ராஜா** (*Chandraraja* II) (ஆட்சி 836-863 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். இவர் வடமேற்கு இந்தியாவில் இன்றைய ராஜஸ்தானின் சில பகுதிகளை ஆட்சி செய்தார்.

வரலாறு
------

சந்திரன் தனது தந்தை கோவிந்தராஜாவிற்குப் (முதலாம் குவாகா ) பிறகு சகமனா சிம்மாசனத்தில் அமர்ந்தார்.  பிஜோலியா கல்வெட்டு குவாகாவின் வாரிசுக்கு ஷஷி-நிரிபா ( IAST : Śaśinṛpa) என்று பெயரிடுகிறது. இது இரண்டாம் சந்திரராஜாவின் மற்றொரு பெயராகத் தோன்றுகிறது.  "சந்திர-ராஜா" , "ஷஷி-நிரிபா" என்ற இரண்டு பெயர்களும் "சந்திரன்-ராஜா" எனப் பொருள் தருகிறது. 

சாகம்பரி அரசர் மூன்றாம் பிருத்விராஜனின் (வழக்கமான நாட்டுப்புற புராணங்களில் பிருத்திவிராச் சௌகான் என்று அழைக்கப்படுகிறார்) வாழ்க்கையைப் பற்றிய ஒரு புகழ்ச்சியான சமசுகிருத காவியமான "பிருத்விராஜ விஜய"த்தில், இவர் தெளிவற்ற சொற்களைப் பயன்படுத்தி புகழப்படுகிறார். ஆனால் இவரது ஆட்சியைப் பற்றி சிறிய உறுதியான தகவல்கள் கிடைக்கின்றன. இவருக்குப் பின் இவரது மகன் இரண்டாம் கோவிந்தராஜா (இரண்டாம் குவாகா) ஆட்சிக்கு வந்தார்.

சான்றுகள்
---------

1. ↑  R. B. Singh 1964, ப. 55.
2. ↑  R. B. Singh 1964.
3. ↑  R. B. Singh 1964, ப. 95.
4. ↑  R. B. Singh 1964, ப. 96.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**இளையான்குடி வாள்மேல்நடந்தம்மன் கோயில்** தமிழ்நாட்டில் சிவகங்கை மாவட்டம், இளையான்குடி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வாள்மேல் நடந்த அம்மன் சன்னதியும், விநாயகர், பாலதண்டாயுதபாணி, பைரவர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி இரண்டு காலப் பூசைகள் நடக்கின்றன. புரட்டாசி மாதம் விஜயதசமி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கே. வி. கந்தசாமி** (*K. V. Kandaswamy*) என்பவர் இந்தியாவைச் சேர்ந்த ஓர் அரசியல்வாதியும் முன்னாள் தமிழ்நாடு சட்ட மன்ற உறுப்பினரும் ஆவார். 1926 ஆம் ஆண்டு இவர் பிறந்தார். கே. வி. கே. என்ற சுருக்கப்பெயரால் நன்கு அறியப்படுகிறார்

சட்டமன்ற உறுப்பினராக
--------------------

கந்தசாமி, 1977, 1980 மற்றும் 1984 தேர்தல்களில் கோயம்புத்தூர் மாவட்டம், கிணத்துக்கடவு சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராக போட்டியிட்டு தேர்ந்தெடுக்கப்பட்டார். இவர் முதலமைச்சர் எம்.ஜி.ஆரின் நம்பிக்கைக்குரியவராக திகழ்ந்தார். 1977 சட்டமன்றத் தேர்தலில் தி.மு.க.வின் முக்கிய அமைச்சரான ம. கண்ணப்பனைத் தோற்கடித்தார்.

கந்தசாமி தம் மக்களிடையே பெரும் புகழுடன் சாதி வேறுபாடு இன்றி வாழ்ந்து வந்தவர் ஆவார். தமிழகத்தில் மூடப்படாத இரண்டு வீடுகள் மட்டுமே இருப்பதாகவும், அதில் ஒன்று எம்.ஜி.ராமச்சந்திரனின் வீடு என்றும், மற்றொன்று 2008-ம் ஆண்டு இறக்கும் வரை தனியாக வசித்து வந்த கந்தசாமியின் சொந்த வீடு என்றும் கூறப்பட்டது.

மாநிலத்தில் தென்னை மரங்களுக்கு வரி விதிக்கும் முன்மொழிவுக்கு எதிராக சட்டப்பேரவையில் எம்.ஜி.ஆருக்கு எதிராகப் பேசினார். தென்னை மரங்களுக்கு வரி விதித்தால் தற்கொலை செய்து கொள்வதாக மிரட்டல் விடுத்தார். சொந்தக் கட்சிக்கு எதிராகப் பேசியதற்காக இவர் உடனடியாக கட்சியிலிருந்து இடைநீக்கம் செய்யப்பட்டார், பின்னர் எம்.ஜி.ஆர் இவரிடம் தனிப்பட்ட முறையில் இத்திட்டத்தை திரும்பபெறுவதாக உறுதியளித்தார். அ.தி.மு.க.வின் கோயம்புத்தூர் பிரிவின் ஆரம்பத்திலிருந்தே தலைவராக இருந்தார். பிரபலமான நீர்ப்பாசன திட்டங்கள் மற்றும் தனிப்பட்ட மக்கள் ஈர்ப்பின் மூலம் கோவையை அ.தி.மு.க.வின் கோட்டையாக மாற்றுவதில் முக்கிய பங்காற்றினார்.

ம. கோ. இராமச்சந்திரன் மறைவுக்குப் பிறகு, அதிமுக கட்சி இரு அணிகளாக உடைந்து போட்டியிட்ட 1989 தேர்தலில் இவர் வி. என். ஜானகியை ஆதரித்தார். தேர்தலில் தோல்வியடைந்த இக்கட்சி, பின்னர் ஜெ. ஜெயலலிதா தலைமையிலான அணியுடன் இணைந்தது. அ.தி.மு.க.வின் கோயம்புத்தூர் பிரிவின் தலைவராக இவர் தொடர்ந்தார். ஆனால் இவரது அதிகரித்து வந்த புகழ் கட்சித் தலைமையை அச்சுறுத்தியது, இவரை கட்சித் தலைமை ஓரங்கட்டியது. இதனால் 1996ஆம் ஆண்டு அ.தி.மு.க.வில் இருந்து விலகி, தனது தாய்க் கட்சியான தி.மு.க.வில் இணைந்து 2006ஆம் ஆண்டு தேர்தலில் தி.மு.க. சார்பில் போட்டியிட்டு தோல்வியடைந்தார்.

2008 ஆம் ஆண்டு திசம்பர் மாதம் 5 ஆம் தேதியன்று காலமானார்.

மேற்கோள்கள்
-----------

1. ↑  1977 Tamil Nadu Election Results, Election Commission of India
2. ↑  1980 Tamil Nadu Election Results, Election Commission of India
3. ↑  1984 Tamil Nadu Election Results, Election Commission of India
4. ↑  "Archived copy". *www.hindu.com*. 29 June 2011 அன்று மூலம் பரணிடப்பட்டது. 14 January 2022 அன்று பார்க்கப்பட்டது.CS1 maint: archived copy as title (link)
5. ↑  "Former MLA dead". The Hindu. 6 December 2008.. பார்த்த நாள்: 7 June 2015.
ழான்-பால் வீரபிள்ளை
**இழான் பவுல் வீரபிள்ளை** (*Jean-Paul Virapoullé*, பிறப்பு:மார்ச் 15, 1944) இரீயூனியன் பகுதியைச் சேர்ந்த அரசியல்வாதி. இவர் பிரான்சின் மேலவை உறுப்பினராக, இரீயூனியனின் பிரதிநிதி ஆனார். இவரது சகோதரர் லூயிஸ் வீரபிள்ளையும் அரசியல்வாதியாகிப், பின்னர் மேலவை உறுப்பினராகத் தேர்ந்தெடுக்கப்பட்டவர். இவர் பிரான்சில் வாழும் இந்தியத் தமிழ் வம்சாவழியைச் சேர்ந்தவர். இவருக்கு இந்திய அரசின் பிரவாசி பாரதீய சம்மான் விருது வழங்கப்பட்டது.

அரசியல் வாழ்க்கை
----------------

இவர் 1983 ல் ரீயூனியன் பிராந்தியப் பேரவை நிலைநாட்டப்பட்டதில் இருந்து உறுப்பினராக உள்ளார், இவர் 1986 இலிருந்து 1997 வரை லா ரியூனியன் ஐந்தாவது மாவட்டத்தில் ஒரு உறுப்பினராக இருந்தார். இவர் 1972 முதல் 2008 வரை செயிண்ட் ஆண்ட்ரூவின் நகரமுதல்வராக இருந்தார்.

உள்ளூரில் தனது சொந்த அரசியல் இயக்கத்தின் தலைவராகி, 2001 ஆம் ஆண்டில் யு.டி. ரீயூனியன் மேலவை உறுப்பினராகத் தேர்ந்தெடுக்கப்பட்டுப், பின்னர் நாடாளுமன்றத்தில் உறுப்பினரானார்.

மார்ச் 16, 2008 இல் நடைபெற்ற நகராட்சி தேர்தலில், இரண்டாவது சுற்றில் எரிக் புருட்டு என்ற வேட்பாளரால் தோற்கடிக்கப்பட்டார்: தனது "ஒருமைப்பாட்டு பட்டியலில்" 41.7% வாக்கு மட்டுமே கொண்டுள்ளார். இவர் மகன் இழான் மாரி வீரபிள்ளை பொது அறிவுரையாளர் பதவியிலிருந்து அதே நாளில் விலகினார்.

இவர் தலைமையில் நடைபெற்ற இரண்டு பெரும் தேர்தல்களில், முக்கிய பிராந்தியத் தேர்தலில், அவரது எதிர்க்கட்சியினருக்கு எதிராக வெற்றி பெற்றதும் பிரபலமானவை.

பிரான்சு மேலவையில், இவர் அரசியலமைப்பு சட்டங்கள், சட்டம், உலகளாவிய வாக்குரிமை பற்றிய விதிகள், பொது நிர்வாகம், ஊடக ஆய்வுகள், புதிய தொழில்நுட்பங்கள் ஆகியவற்றுக்கான குழுக்களிலும், செனட் செயலாளர் துணைக் குழுவிலும் உறுப்பினராக இருந்தார்.

சான்றுகள்
---------

1. 1 2 3  "Hindustan Times". 2014-08-13 அன்று மூலம் பரணிடப்பட்டது. 2014-08-13 அன்று பார்க்கப்பட்டது. Unknown parameter `|=` ignored (உதவி)
2. ↑  சம்மன் விருதுகள்

* இந்திய அமைச்சகம் வெளியிட்ட செய்தி பரணிடப்பட்டது 2016-03-04 at the வந்தவழி இயந்திரம்
*சாத்தே'* (/**[invalid input: 'icon']**ˈsɑːteɪ/ *SAH-tay*), **சாத்தே** என்பது இரும்பு அல்லது கம்பால் ஆன குச்சியில் இறைச்சிகளை குத்தி அவைகளை நெருப்பில் வாட்டி தாயாரிக்கும் ஒரு வகை உணவு. சாத்தே உணவு, அவரவர் விருப்பத்திற்கு ஏற்ப கோழியிறைச்சி, ஆட்டிறைச்சி, மாட்டிறைச்சி, பன்றிறைச்சி, மீன் போன்றவையைக் கொண்டு தயாரிக்கப்படுகின்றது. மேலும் இவ்வாறு தயாரிக்கப்படுகின்ற உணவு கடலையில் செய்யப்பட்ட சட்னியை கொண்டு பரிமாறப்படுகிறது. இறைச்சிகளை குத்திவதற்கு இரும்பு கம்பிகளுக்குப் பதிலாக தென்னை மற்றும் மூங்கில் குச்சிகளும் பயன்படுத்தப்படுகிறது. மேலும் சாத்தேவை வாட்டுவதற்கு ஒரு வகை அடுப்பும் கறிகட்டையும் பயன்படுத்தப்படுகிறது. எலும்புகள் நீக்கப்பட்ட இறைச்சியை சிறிய துண்டுகளாக வெட்டி பிறகு அதனுடன் வாசனைப் பொருட்களைக் கலந்து (அரைத்த இஞ்சி, மிளகு, வெங்காயம், மஞ்சள் மற்றும் சிலப் பொருட்கள் ) சிறிது நேரம் உற வைக்கப்படுகின்றது. அதன் பிறகு இவ்விறைச்சிகள் சிறுசிறு குச்சிகளில் குத்திப்பட்டு நெருப்பில் வாட்டப்படுகின்றது. இவ்வாறு வாட்டும் பொழுது அவ்விறைச்சிகளின் மேல் தேன் அல்லது வெண்ணெய் பூசப்படுகின்றது. சிலர் வேறு பொருட்களையும் பூசுவதற்குப் பயன்படுத்துகின்றனர் .

நாடுகள்
-------

சாத்தே என்பது இந்தோனேசியா ,ஜாவா தீவின் பாரம்பரிய உணவாகும். சாத்தே இந்தோனேசியா முழுவதும் கிடைக்கக் கூடிய ஒரு உணவுப் பொருளாகும். இதனை இந்தோனேசியாவின் தேசிய உணவு என கூறலாம். இந்தோனேசியா தவிர மலேசியா, சிங்கப்பூர், புரூணை, தாய்லாந்து மற்றும் நெதர்லாந்து போன்ற நாடுகளும் சாத்தே பிரபலாமான உணவாக திகழ்கின்றது .

மேற்கோள்
--------

1. ↑   *Indonesian Regional Food and Cookery By Sri Owen*.. பார்த்த நாள்: 2010-07-07. 
[*தொடர்பிழந்த இணைப்பு*]
சேத்தி மண்டலத்தின் மாவட்டங்கள்
**சேத்தி மண்டலம்** (Seti zone) (நேபாளி: सेती अञ्चलAbout this soundகேட்க (உதவி·தகவல்)) தெற்காசியாவின் தூர மேற்கு நேபாளத்தில் தூரமேற்கு வளர்ச்சி பிராந்தியத்தில் அமைந்த பதினான்கு மண்டலங்களில் ஒன்றாகும். இதன் நிர்வாகத் தலைமையிடம் *திப்பயால் சில்கத்தி* நகரம் ஆகும். இம்மண்டலம் ஐந்து மாவட்டங்களைக் கொண்டுள்ளது. இம்மண்டலத்தின் *தங்கதி* நகரம் ஒரு துணை மாநகராட்சியும் ஆகும்

மாவட்டங்கள்
-----------

சேத்தி மண்டலத்தின் தராய் சமவெளியில் கைலாலீ மாவட்டம் மலைப்பாங்கான குன்றுப் பகுதிகளில் அச்சாம் மாவட்டம் மற்றும் டோட்டி மாவட்டம் மற்றும் இமயமலைப் பகுதிகளில் பஜாங் மாவட்டம் மற்றும் பாசூரா மாவட்டம் என ஐந்து மாவட்டங்கள் உள்ளது.

மக்கள் தொகையியல்
----------------

2011-ஆம் ஆண்டின் மக்கள் தொகை கணக்கெடுப்பின் படி, சேத்தி மண்டலத்தின் மொத்த மக்கள் தொகை 15,75,003 ஆகும்.  இம்மண்டலத்தில் நேபாள மொழி மற்றும் டோட்டி மொழிகள் பேசப்படுகிறது. வேளாண்மை மற்றும் கால்நடை வளர்ப்பு இம்மண்டல மக்களின் முக்கியத் தொழிலாகும்.

புவியியல் தட்ப வெப்பம்
----------------------

### புவியியல்

சேத்தி மண்டலத்தின் தெற்கில் தராய் சமவெளியும், நடுவில் மலைப்பாங்கான குன்றுப் பகுதிகளும், வடக்கில் இமயமலைப் பகுதிகளும் உள்ளன. சேத்தி மண்டலத்தின் வடக்கில் சீனாவின் திபெத் தன்னாட்சிப் பகுதியும், கர்ணாலி மண்டலமும் மேற்கில் மகாகாளி மண்டலமும், கிழக்கில் பேரி மண்டலம் மற்றும் வடகிழக்கில் கர்ணாலி மண்டலமும், தெற்கில் இந்தியாவின் உத்தரப் பிரதேச மாநிலமும் எல்லைகளாக அமைந்துள்ளது. 

### தட்ப வெப்பம்

சேத்தி மண்டலம் கடல் மட்டத்திலிருந்து முன்னூறு முதல் ஐயாயிரம் மீட்டர் உயரத்தில் அமைந்துள்ளது. எனவே இம்மணலத்தின் தட்ப வெப்பம் மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன் #ஆல்ப்ஸ்மலைத் தாழ்வாரத்திற்குரிய காலநிலை என நான்கு நிலைகளில் காணப்படுகிறது.

இதனையும் காண்க
--------------

* நேபாளத்தின் வளர்ச்சி பிராந்தியங்கள்
* நேபாளத்தின் மண்டலங்கள்
* நேபாள மாநிலங்கள்

மேற்கோள்கள்
-----------

1. ↑  Nepal-General Information
2. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)
**இழை வலுவூட்டிய காங்கிறீற்று** (Fibre Reinforced Concrete) என்பது, சிறு துண்டுகளாக வெட்டப்பட்ட இழைகளைக் காங்கிறீற்றுக் கலவையில் சேர்த்து உருவாக்கப்படும் காங்கிறீற்று ஆகும். இவ்விழைகள் கலவை முழுவதிலும் சீராகப் பரவியிருந்தாலும், அவற்றின் திசையொழுங்கு (orientation) ஒரே சீராக இல்லாமல் கண்டபடி (randomly) அமைந்திருக்கும். இழை வலுவூட்டிய காங்கிறீற்றுகளில் பயன்படும் இழைகள் பல்வேறு பொருட்களினால் ஆனவை. உருக்கு இழைகள், கண்ணாடி இழைகள், செயற்கை இழைகள், இயற்கை இழைகள் என்பன பொதுவாகப் பயன்படுத்தப்படுகின்ற இழைகளாகும். இழை உருவாக்கப் படும் பொருளைப் பொறுத்து மட்டுமன்றி, இழைகளின் வடிவம், அவற்றின் பரவல், திசையொழுங்கு, அடர்த்தி என்பனவும், உருவாகும் காங்கிறீற்றின் இயல்புகளைத் தீர்மானிக்கின்றன.

காங்கிறீற்றில் கலக்கப்படும், இழைகளின் அளவு, முழுக் காங்கிறீற்றினதும் கனவளவின் விழுக்காடாக (நூற்றுவீதம்) அளக்கப்படுகின்றது. இது கனவளவுப் பின்னம் (Volume Fraction - Vf) எனப்படுகின்றது. கனவளவுப் பின்னம், பொதுவாக 0.1% இற்கும், 3% இற்கும் இடையில் இருப்பது வழக்கம். பயன்படுகின்ற இழைகளின் வெட்டுமுகத்தின் விட்டத்திற்கும், அதன் நீளத்திற்கும் இடையிலான விகிதம், aspect ratio எனப்படுகின்றது. இழையின் இழுவிசை தாங்கும் திறன், சாதாரண காங்கிறீற்றின் இழுவிசை தாங்கும் திறனிலும் அதிகமாக இருப்பின், குறிப்பிட்ட இழையால் வலுவூட்டப்பட்ட காங்கிறீற்று, சாதாரண காங்கிறீற்றிலும் கூடிய இழுவிசையைத் தாங்கக்கூடியதாக இருக்கும்.

இவற்றையும் பார்க்கவும்
----------------------

* கண்ணாடியிழைக் கற்காரை
தண்டலம் நாராயண சாசுதிரி குமாரசாமி என்னும் **த. நா. குமாரசாமி** (**T N Kumarasamay**) வங்க மொழியைப் பயின்று அம்மொழி இலக்கியங்களை தமிழில் மொழிபெயர்த்தவர். எழுத்தாளர். இதழாளர்.

பிறப்பும் குடும்பமும்
---------------------

த. நா. குமாரசாமி,  தண்டலம் என்னும் கிராமத்தைச் சேர்ந்த நாராயண சாசுதிரி என்பவருக்கு 1907ஆம் ஆண்டில் மகனாகப் பிறந்தவர். புகழ்பெற்ற மொழிபெயர்ப்பு எழுத்தாளரான த. நா. சேனாபதி இவர்தம் அண்ணன் ஆவார்.

கல்வி
-----

இவர் சென்னைப் பல்கலைக் கழகத்தில் பயின்று கலை இளவர் (பி.ஏ.) பட்டம் பெற்றார். சமசுகிருதம், தெலுங்கு, வங்கம், ஆங்கிலம் ஆகிய மொழிகளைக் கற்று அவற்றில் புலமை பெற்றவராகத் திகழ்ந்தார்.

எழுத்துப் பணி
-------------

தன் அண்ணன் த. நா. சேனாதிபதியின் தாக்கத்தால் இளம்பருவத்திலே இலக்கியத்தில் ஈடுபாடுகொண்டார். கலைமகள், மணிக்கொடி, ஆனந்த விகடன் ஆகியவை உள்ளிட்ட இதழ்களில் கதைகள் எழுதினார். கலைமகள் இதழில் கி. வா. சகந்நாதன், கா. ஸ்ரீ. ஸ்ரீ ஆகியோரோடு பணியாற்றினார்.

பங்கிம் சந்திர சட்டர்ஜி, இரவீந்திரநாத் தாகூர், சரத் சந்திரர், தாராசங்கர் பந்தோபாத்தியாய், நேதாசி சுபாசு சந்திர போசு உட்பட பல வங்க மொழி எழுத்தாளர்களின் படைப்புகளைத் தமிழில் மொழிபெயர்த்தார்.

இவருடைய படைப்புகளைத் தமிழக அரசு 2006-07ஆம் நிதியாண்டில் நாட்டுடைமை ஆக்கியிருக்கிறது.

நூல்கள்
-------

இவருடைய படைப்புகளும் மொழிபெயர்ப்புகளும் பல நூல்களாக வெளிவந்துள்ளன. அவற்றுள் சில:

### சிறுகதைத் தொகுதிகள்

1. கன்யாகுமாரி
2. குழந்தை மனம்
3. சக்தி வேல்
4. தேவகி
5. மோகினி
6. பிள்ளைவரம்
7. போகும் வழியில்
8. வஸந்தா
9. கதைக்கொடி
10. அன்னபூரணி
11. கதைக் கோவை-3
12. கதைக் கோவை-4
13. இக்கரையும் அக்கரையும்
14. நீலாம்பரி
15. சந்திரகிரகணம்

### நாவல்கள்

1. ராஜகுமாரி விபா
2. சந்திரிகா
3. இல்லொளி
4. மனைவி
5. உடைந்தவளையல்
6. ஶ்ரீகண்டனின் புனர்ஜன்மம்
7. தீனதயாளு
8. மிருணாளினி
9. இந்திரா
10. தேவதாஸ்
11. ஸெளதாமினி
12. லலிதா
13. கானல் நீர்
14. அன்பின் எல்லை
15. ஒட்டுச்செடி
16. வீட்டுப்புறா

### மொழிபெயர்ப்பு நூல்கள்

1. கோரா – ரவீந்திரநாத் தாகூர்
2. புயல் - ரவீந்திரநாத் தாகூர்
3. விஷ விருட்சம் – பக்கிம் சந்திரர்
4. இளைஞனின் கனவு – நேதாஜி சுபாஸ்சந்திர போசு
5. ஆரோக்கிய நிகேதனம் - தாராசங்கர் பந்தோபாத்தியாய்
6. பொம்மலாடம் (*புதுல் நாச்சார் கி இதிகதா* வங்காளி. மாணிக் பந்தோபாத்யாய)
7. வினோதினி (இரபீந்திரநாத் தாகூர்)
8. யாத்ரீகன்(பிரபோத் குமார் சான்யாஸ்)

திரைத்துறையில்
--------------

1940ஆம் ஆண்டில் உலகம் சுற்றும் தமிழன் எனப் புகழப்பட்ட அ. கருப்பண் செட்டியார் (ஏ. கே. செட்டியார்) எடுத்த மகாத்மாகாந்தி என்னும் ஆவணப்படத்திற்கு இவர் உரையாடல் எழுதினார்.

வெளிநாட்டுப் பயணம்
------------------

1962ஆம் ஆண்டில் *தாகூர் அறிஞர்* எனச் சிறப்பிக்கப்பட்டார். அதனால் சோவியத் ரஷ்யாவிற்குச் செல்லும் வாய்ப்பைப் பெற்றார்.

மறைவு
-----

இவர் 1982ஆம் ஆண்டில் சென்னையில் காலமானார்.

இதனையும் காண்க
--------------

* த. நா. சேனாபதி

மேற்கோள்கள்
-----------

1. ↑  *கர்ணன் எழுதிய **கி.வா.ஜ. முதல் வண்ணதாசன் வரை:20 தமிழ்ப் படைப்பாளிகள்**; நர்மதா பதிப்பகம், சென்னை; மு. பதி.சூன் 2011; பக். 24-25*
2. ↑  த.நா. குமாரசுவாமியின் நூற்றாண்டு விழா
3. ↑  தாரா சங்கர் பானர்ஜியின் ஆரோக்கிய நிகேதனம்
**பெருவால் எழிற்புள்** எனப்படுவது சந்திரவாசி பறவைக் குடும்பத்தில் எழிற்புள் பேரினத்தில் பேரெழிற்புள் (*Astrapia stephaniae*) மற்றும் நாடாவால் எழிற்புள் (*Astrapia mayeri*) என்பவற்றின் கலப்பினமான பறவையாகும்.

தோற்றம்
-------

பெருவால் எழிற்புள் பறவையானது நாடாவால் எழிற்புள் இனத்தை நெருங்கியதாகக் காணப்படினும், உண்மையில் தன் இரு பெற்றார் இனங்களையும் ஒத்திருக்கும். இதன் ஆண் பறவைகள் கறுப்பு மற்றும் வெள்ளை நிறங் கொண்ட நீளமான இரு வாலிறகுகளையும் கூந்தல் போன்ற நீல நிறத் தலை மற்றும் கழுத்தையும், சிறிய சொண்டையும் கரிய உடலையும் கொண்டிருக்கும். இதன் பெண் பறவையோ தன் தலையில் ஆண் பறவையை விடக் குறைவான அளவு நீல இறகுகளையும் ஒப்பீட்டளவிற் சிறிய வாலையும் கொண்டிருக்கும்.

வரலாறு
------

1930 வரையில், பெருவால் எழிற்புள் (மற்றும் ஏனைய கலப்பினச் சந்திரவாசிப் பறவையினங்கள்) தனித்த இனங்களாகவே கருதப்பட்டுத் தனியான பெயரிடப்பட்டிருந்தன. அந்த அடிப்படையில், பெருவால் எழிற்புள் *Astrarchia barnesi* என்று அறிவியற் பெயர் வழங்கப்பட்டிருந்தது.

பரவல்
-----

பெருவால் எழிற்புள்ளானது பப்புவா நியூ கினி நாட்டின் *ஃகாகன் மலைத்தொடர்* மற்றும் *கிலுவே மலை* என்பவற்றில், கடல் மட்டத்துக்கு மேலே 2400 மீ - 2600 மீ உயரமான பகுதிகளிற் காணப்படுகிறது.

உசாத்துணை
---------

* Iredale, Tom (1948). "A check list of the birds of paradise and bowerbirds". *Australian Zoologist* **11**: 161–189.
* Peckover, William S. (1990). *Papua New Guinea, Birds of Paradise*. Brown: Carina.
* ஐயுசிஎன் செம்பட்டியல்

வார்ப்புரு:Birds-of-paradise
**த. புஷ்பராஜூ** (*T. Pushparaju*) ஒரு இந்திய அரசியல்வாதியும் முன்னாள் தமிழ்நாடு சட்டமன்ற உறுப்பினருமாவர். இவர் புதுக்கோட்டை மாவட்டம் ஆலங்குடியினைச் சார்ந்தவர். புதுக்கோட்டை டி. இ. எல். சி. பள்ளியில் பள்ளி இறுதி வகுப்பினை முடித்துள்ளார். புஷ்பராஜூ, 1977ஆம் ஆண்டு நடைபெற்ற சட்டப் பேரவைத் தேர்தலில் ஆலங்குடி தொகுதியிலிருந்தும், 1984ஆம் ஆண்டு நடைபெற்றத் தேர்தலில் திருமயம் சட்டமன்றத் தொகுதியிலிருந்தும் இந்திய தேசிய காங்கிரசு வேட்பாளராக போட்டியிட்டுத் தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார். இவர் புதுக்கோட்டை மாவட்ட காங்கிரசு குழுவில் 15 ஆண்டுகள் மாவட்ட தலைவராக இருந்தார்.

மேற்கோள்கள்
-----------

1. ↑  Election Commission of India. "Statistical Report on General Election 1977" (PDF). 7 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
2. ↑  Election Commission of India. "Statistical Report on General Election 1984" (PDF). 17 Jan 2012 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
3. ↑  1984 Tamil Nadu Election Results, Election Commission of India
| * பா
* உ
* தொ
துனிசியப் போர்த்தொடர் |
| --- |
| தூனிசை நோக்கி ஓட்டம் – ஃபெய்ட் கணவாய் – சிடி பூ சிட் – கேசரைன் கணவாய் – மெடினைன்  – *பியூகிலிஸ்ட்* – எல் கெட்டார் – வாடி அகாரிட் – வல்கன் – ஃபிளாக்சு  – ரெட்ரிபியூசன் |

**பியூகிலிஸ்ட் நடவடிக்கை** (*Operation Pugilist*) என்பது இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு தாக்குதல் நடவடிக்கை. துனிசியப் போர்த்தொடரின் ஒரு பகுதியான இதில் அச்சு நாடுகளின் மாரெத் அரண்கோட்டினை உடைக்க பிரித்தானியப் படைகள் முயன்று தோற்றன.

மார்ச் 1943ல் வடக்கு ஆப்பிரிக்காவிலிருந்த அச்சு படைகள் துனிசியா நாட்டின் ஒரு முனையில் சுற்றி வளைக்கப்பட்டன. மேற்கிலிருந்து அமெரிக்கப் படைகளும் கிழக்கிலிருந்து பிரித்தானியப் படைகளும் அவற்றை முற்றுகையிட்டிருந்தன. கிழக்கில் பிரித்தானிய 8வது ஆர்மி அச்சுப் படைகளின் மாரெத் அரண்கோட்டினை பெப்ரவரி மாதம் அடைந்து அதனைத் தாக்க ஆயத்தங்களைச் செய்தது. துனிசியாவில் இருந்த இறுதி பெரும் அரண்கோடு மாரெத். இதனை ஊடுருவி விட்டால் துனிசியத் தலைநகர் தூனிசை நோக்கி நேச நாட்டுப் படைகள் முன்னேற முடியமென்ற சூழ்நிலை நிலவியது. மாரெத் அரண்கோட்டின் மீதான பிரித்தானியத் தாக்குதல் மார்ச் 19ம் தேதி தொடங்கியது. கடுமையான அச்சுப் படைகளின் எதிர்ப்பு, சாதகமில்லாத புவியமைப்பு, மோசமான வானிலை போன்ற காரணங்களால் முதலில் நிகழ்ந்த நேச நாட்டுத் தாக்குதல்கள் வெற்றி பெறவில்லை.

ஆனால் மாரெத் அரண்நிலையில் மோதல்கள் நிகழ்ந்து கொண்டிருக்கும் போதே டெபாகா கணவாய் மூலமாக அச்சு அரண்நிலைகளைச் சுற்றி வளைத்துத் தாக்க பிரித்தானிய தளபதி பெர்னார்ட் மோண்ட்கோமரி முயன்றார். இத்தாக்குதலுக்கு இரண்டாம் சூப்பர்சார்ஜ் நடவடிக்கை என்று பெயரிடப்பட்டது. டெபாகா கணவாய் மூலம் முன்னேறும் நேசப் படைகள் மாரெத் அரண்நிலையைச் சுற்றி வளைத்துவிடலாம் என்பதை உணர்ந்த அச்சுப் படைகள் பின்வாங்கி அடுத்த கட்ட அரண் நிலையான வாடி அகாரிட்டுக்கு சென்று விட்டன. பிரித்தானிய நேரடித் தாக்குதல் தோல்வியடைந்தாலும், அச்சுப் படைகளின் பின்வாங்கலால், மாரெத் அரண்நிலை நேசநாட்டுக் கட்டுப்பாட்டில் வந்தது.